stanford-oval/wikipedia huggingface dataset:
שוקולד שווייצרי
היסטוריה

המאה ה-17 הייתה תחילת דרכו של השוקולד השווייצרי המעובד. במאה ה-18, השוקולד יוצר רק במספר אזורים, למשל, בקנטון טיצ'ינו.
במאה ה-19 ובתחילת המאה ה-20 הוקמו מפעלי השוקולד הבאים:
1819 - מפעל קיילר בווה (כיום נסטלה).
1826 - מפעל פברגר בורסואה, קנטון ז'נבה,
1826 - מפעל סושרד בסריירס (כיום קראפט).
1830 - מפעל קוהלר בלוזאן (כיום נסטלה).
1836 - מפעל שפרינגלי בציריך, החברה פוצלה ל"קונפיסרי שפרינגלי" ו"לינדט ושפרינגלי" ב-1892.
1852 - מיסטרני בלוצרן (כיום פלאוויל)
1862 - קלאוס בלה לוקל
1867 - מפעל פיטר בלוזאן (כיום נסטלה)
1879 - לינדט בברן (כיום לינדט ושפרינגלי)
1887 - פריי באראו (כיום מיגרוס)
1899 - טובלר בברן (כיום קראפט)
1901 - שוקולד דה ווילארס בווילאר סור גלאן
1908 - פלצ'לין בעיירה שווייץ
1928 - סטלה S.A בלוגאנו (ג'וביאסקו מאז 1987)
1929 - קמיל בלוך בקורטלארי
1932 - טאושר בעיירה קטנה באלפים השווייצרים.
1932 - מפעל ברנריין בקרויצלינגן
1933 - שוקולד חלבה (קופ) בווליסלן
1934 - מפעל קאגי בטוגנברג
במחצית השנייה של המאה ה-19 שוקולד שווייצרי החל להתפשט בחו"ל. קשר הדוק זה היה ההמצאה של שוקולד חלב על ידי דניאל פיטר בווה וההמצאה של קונץ' על ידי רודלף לינדט.
תעשיית השוקולד בשווייץ

הביטוי "שוקולד שווייצרי" מוגן בחוק. גם אם פולי קקאו וחומרי גלם אחרים עשויים להגיע מארצות אחרות, כדי להיחשב ולהימכר תחת התווית "שוקולד שווייצרי" חייב ייצור השוקולד בפועל להיות בשווייץ.
מהמאה ה-19 עד מלחמת העולם הראשונה ולאורך מלחמת העולם השנייה תעשיית השוקולד השווייצרי הייתה מאוד ממוקדת ביצוא. לאחר מלחמת העולם השנייה בשווייץ החלו להשתמש במיקור חוץ בשל מגבלות מסחריות.
כיום רוב השוקולד השווייצרי נצרך על ידי השווייצרים עצמם (54% בשנת 2000), בשווייץ ישנה צריכת שוקולד הגבוהה ביותר בעולם לנפש (11.6 ק"ג לנפש לשנה).
בשנת 2004 148,270 טונות של שוקולד יוצרו בשווייץ. 53% מהם היו לייצוא (20% גרמניה, 11% צרפת, בריטניה ו-13% ל-צפון אמריקה). ההכנסות של תעשיית השוקולד השווייצרי בשנת 2004 היה 1.37 מיליארד פרנקים שווייצרים (814 מיליון מהשוק המקומי, 551 מיליון מייצוא).
ראו גם

המטבח השווייצרי
דוגמה של שוקולד שווייצרי משוקולד שוקולד דה ווילארס.
דוב סיבירי מזרחי

הדוב החום המזרחי של סיביר (שם מדעי: Ursus arctos collaris) הוא תת-מין של הדוב החום אשר תפוצתו היא ממזרח סיביר, החל מנהר יניסיי עד טרנס-בייקאליה, רכס סטנובוי, נהר לנה, קולימה ובדרך כלל בכל רחבי יאקוטיה והרי אלטאי. תת-המין קיים גם בצפון מונגוליה.
תיאור

הדובים הסיבירים המזרחיים בינוניים בגודלם לדובים חומים אירואסיים ולדובים חומים קמצ'טקה. הגולגולת של הדוב הסיבירי המזרחי גדולה יותר מאלו של דובים חומים אירואסייתים אחרים, וככל הנראה גדולה יותר מאלו של דובים חומים במזרח הרחוק. לזכרים בוגרים יש גולגולת אשר אורכה היא 32.6-43.1 ס"מ ורוחבה (מעצם לחי אחת לשנייה) היא 31.2-38.5 ס"מ. לדוב הסיבירי המזרחי יש פרווה ארוכה, צפופה ורכה הדומה בצבע לזה של דובים חומים אירואסייתים, אם כי רוב האוכלוסייה הם פריטים כהים יותר.
מיון טקסונומי

ההגדרה האבלוציונית של פרדריק קיוויה עבור תת-מין זה הוגבלה לאוכלוסיית הדוב החום בנהר יניסיי העליון ששם הדובים עם צווארונים לבנים מפותחים היטב. התת-מין סווג מאז מחדש כאוכלוסיות שהקיפו בעבר את "ייניזיס" ו"סיבריקוס", אם כי לשניים האחרונים אין צווארון.
יחסים עם האדם

דובים סיבירים מזרחיים הרבה יותר נועזים כלפי בני האדם מאשר דובים אירופאים אחרים הביישנים והנרדפים יותר. דובים סיביריים מזרחיים הורסים בקביעות בקתות ומחסני ציידים בהם יש מזון.
מזון וציד

תזונתם של הדובים הסיבירים המזרחיים מורכבת יותר מבשר מאשר דובים חומים אירופאים אחרים, והם אינם אוהבים דבש. הם צדים במארב מעצי אורן ותזונתם מורכבת מ: ארנבות הרים, פרסתנים כמו איילים, אייל קנדי ואייל קורא.
דייב רוטשילד

דייב (קורט) רוטשילד בפעולה. צולם ב'פינק' על ידי ערן עזריאלי
כרטיס ביקור של בר-מסעדה 'פינק'
דייב (קורט) רוטשילד (3 ביולי 1910 – 7 באוקטובר 1994) היה הבעלים והמנהל  של פינק בירושלים. הבר, ששכן ברחוב ההסתדרות 2 פינת רחוב המלך ג'ורג', נבחר לאחד מ-50 הברים טובים בעולם.
ביוגרפיה > ראשית חייו והעלייה ארצה

רוטשילד נולד ב-3 ביולי 1910 להרמן רוטשילד ובאבט שטיינהרדט בעיירה גרולצהופן, באזור בווריה שבגרמניה. ב-1928 הוא סיים לימודי מסחר בהלברשטאט, והצטרף לעבודה בעסק המשפחתי – ניהול פונדק ומבשלת בירה בשנים 1928-1929. בשנת 1933 נעצר אביו ונשלח למחנה הריכוז דכאו. בעקבות המעצר, החליט רוטשילד לעזוב את משפחתו וברח באותו הלילה.
הוא עזב להיידלברג, ועבר את הגבול לאמסטרדם, הולנד. משם עבר לפריז כדי למצוא עבודה, ונשלח כפליט לעזור בעבודה חקלאית בעיר ליון. עד מהרה גורש גם מליון ונסע בחזרה לפריז. ב-25 בספטמבר 1935 יצא ממרסיי על אוניית שמפוליון שהגיע לנמל יפו ב-3 באוקטובר 1935. הוא השתקע בירושלים ומצא תעסוקה ראשונה כמחלק סחורה לבתי קפה בעיר. הוא עבד מעט גם בבנייה, ובמקביל החל לעסוק במלצרות - תחילה בקפה 'פאראמונט' ליד קולנוע אדיסון.
ב-1937 שימש רוטשילד כמלצר ב'קפה תאבור' ברחוב בן-יהודה, ואחר כך במסעדת 'אירופה' הידועה בכיכר ציון. בהמשך החל לעבוד כמלצר בבר-מסעדה 'פינק' שבמרכז העיר, ושם למד את רזי המקצוע של עולם המסעדנות. ב-1946 הוא נכנס כשותף בבר, ובשנת 1950 קנה את חלקם של שאר שותפיו - ובכך הפך להיות הבעלים הבלעדי של מסעדת 'פינק'.
ביוגרפיה > בר-מסעדה פינק

מ-1950 החל רוטשילד לפתח את הבר-מסעדה לפי ראות עיניו וטעמו האישי, ביחד עם אשתו אנטוניה 'טונקה' לבית הנדלר. הוא הפך את הבר-מסעדה הקטן למוסד בעל שם עולמי אשר נבחר בין היתר על ידי המגזינים ניוזוויק ו-Reader's Digest לאחד מ-50 הברים הטובים בעולם.
בתקופת ניהולו של רוטשילד הגיע המקום לשיא פרסומו ושגשוגו. בהתחלה המסעדה הייתה בת שתי הקומות, כשבקומה התחתונה היה בר ובקומה העליונה היו שולחנות-אוכל ופסנתרן. בתחילת שנות ה-50 החליטו רוטשילד ואשתו להפוך את הקומה השנייה לדירה, ושם הם התגוררו במהלך השנים.
ייחודו של המקום היה בשמירה על האווירה האירופאית אשר הייתה קיימת בו עוד מזמן המנדט. על גבי הקירות היו ציורים של אמנים רבים וידועי שם, ביניהם יוסי שטרן ויוסל ברגנר. המאכל המפורסם ביותר של הבר-מסעדה היה מרק הגולאש אשר מתכונו הסודי נשמר בחשאיות לאורך כל השנים.
ביוגרפיה > פטירתו

רוטשילד נפטר בגיל 84 ב-7 באוקטובר 1994 בביתה של בתו במבשרת ציון. חתנו, מולי עזריאלי, לקח את המסעדה תחת חסותו והמשיך לשמור על צביון המסעדה מאז הקמתה. בשנת 2005 נסגרה המסעדה בעקבות אירועי האינתיפאדה השנייה. קורט דייב רוטשילד קבור בהר המנוחות גבעת שאול בירושלים.
לאחר סגירתה של מסעדת פינק נפתח במקומה סניף של קפה נאמן. כיום (2024) פועל במקום סניף של רשת אייבורי מחשבים.
ביוגרפיה > צאצאיו

עדנה, בת יחידה, שהתחתנה עם שמואל (מולי) עזריאלי שהפך עם הזמן לשותפו של דייב, ויחדיו היו בעלי ומנהלי מסעדת 'פינק' בירושלים. לעדנה ושמואל עזריאלי שני צאצאים: ערן ועמיר עזריאלי.
ביוגרפיה > הנצחה

בדצמבר 2024, 19 שנים לאחר סגירת שערי המקום, הוצב שלט שימור מטעם עיריית ירושלים והמועצה לשימור אתרי מורשת בישראל, בחזית הבניין בה פעלה המסעדה. השלט מנציח את פעילות המקום ובעליו דייב רוטשילד ושמואל עזריאלי.
לקריאה נוספת

דוד קרויאנקר, המשולש הירושלמי: ביוגרפיה אורבנית, ירושלים, הוצאת כתר, 2011 ( בעיקר הפרק: בית דירות: בר- ביסטרו 'פינק', עמ' 168-169).
שלט שימור המנציח את פעילות 'פינק' מטעם המועצה לשימור אתרי מורשת בישראל. צילום: ערן עזריאלי
הקלמרים

| --- | --- |

סמליל הסדרה
 שיר הנושא:  שיר הקלמרים
 סוגה:  קומדיית מצבים
 יוצרים:  אבי בלקין
 כותבים:  אבי בלקין
 בימוי:  יוני גרא
 שחקנים:  אודי גוטשלק   אביעד בנטוב   דני קרפל   רוני הדר   יניב ביטון   רודי סעדה  יובל סגל  תומר שרון   ריקי בליך   הדר לוי   אילן רוזנפלד   מיכל ינאי   פטר קנולר   שמוליק כהן
 ארץ מקור:  ישראל ישראל
 שפות:  עברית
 מספר עונות:  9
 מספר פרקים:  143
 הפקה
 מפיק:  צחי כהן, יהונתן פארן
 מפיקים בפועל:  שרית זריבץ
 חברת הפקה:  דורי מדיה דרסט
 עורכים:  אילן רוזנפלד, עידית פארן-וייס, יהונתן פארן
 אתר צילומים:  אולפני גלובוס גרופ
 צלמים:  יובל דקל, ברוך אבן חן, שגיא שפירא, יואב בנץ, צביקה רוזן
 מוזיקה:  עידו פרי ותומר בורמן – הקלמרים
 אורך פרק:  19–32 דקות
 שידור
 רשת שידור:  HOT VOD Young   ניקלודיאון ישראל  ערוץ FOMO (עונה 9)
 תקופת שידור מקורית:  10 בינואר 2013 – הווה
 קישורים חיצוניים
 דף התוכנית ב-IMDb
הקלמרים היא סדרת קומדיה ישראלית לנוער וילדים מבית HOT VOD Young. הסדרה עלתה לאוויר ב-2013 ועונתה התשיעית עלתה לאחר 5 שנים מהעונה השמינית ב-14 באפריל 2024. הסדרה מספרת על שני שוטרים המכונים "קלמרים" שבאים לשמור על הסדר והארגון בבית הספר "ארזים". את הדמויות הראשיות בסדרה משחקים צמד השחקנים אודי גוטשלק (אבי קפטה) ואביעד בנטוב (עודד בורמן). בשנת 2018 הסדרה עלתה לשידור גם בערוץ ניקלודיאון ישראל ובערוץ Zoom. החל משנת 2024 ניתן לצפות בתוכנית גם דרך ערוץ FOMO לצופי הוט.
סקירת סדרה

עונות 1–2 עלו ל-HOT VOD Young בחודש ינואר של שנים 2013 ו-2014.
עונה 3 עלתה ל-HOT VOD Young באמצע חופשת הקיץ (סוף יולי – אוגוסט).
החל מעונה 4, העונות עולות ל-HOT VOD Young בתחילת חופשת הקיץ (סוף יוני – יולי).
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 15 | 15 | 10 בינואר 2013 | 30 בינואר 2013 |
|  | 2 | 15 | 15 | 9 בינואר 2014 | 29 בינואר 2014 |
|  | 3 | 15 | 15 | 31 ביולי 2014 | 20 באוגוסט 2014 |
|  | 4 | 15 | 15 | 30 ביוני 2015 | 20 ביולי 2015 |
|  | 5 | 20 | 20 | 30 ביוני 2016 | 27 ביולי 2016 |
|  | 6 | 20 | 20 | 29 ביוני 2017 | 24 ביולי 2017 |
|  | 7 | 20 | 20 | 28 ביוני 2018 | 25 ביולי 2018 |
|  | 8 | 20 | 20 | 30 ביוני 2019 | 24 ביולי 2019 |
|  | 9 | 4 | 4 | 14 באפריל 2024 | 17 באפריל 2024 |
עלילה

העלילה מתמקדת בשני שוטרים המכונים "הקלמרים" (ראשי תיבות של: "קצין ללא מטרה רצינית") – עודד בורמן (אביעד בנטוב) ואבי רחמים קפטה (אודי גוטשלק), שבאים לשמור על הסדר והארגון בבית הספר "ארזים", עוזרים לתלמידים בבעיות עם המורים בעיקר, ולפעמים עם תלמידים שונים ולרוב מצליחים רק לבלגן את העניינים.
דמויות

| דמויות> דמויות ראשיות.שחקנ/ית.שחקנ/ית | דמויות> דמויות ראשיות.דמות.דמות | דמויות> דמויות ראשיות.עונות.1 | דמויות> דמויות ראשיות.עונות.2 | דמויות> דמויות ראשיות.עונות.3 | דמויות> דמויות ראשיות.עונות.4 | דמויות> דמויות ראשיות.עונות.5 | דמויות> דמויות ראשיות.עונות.6 | דמויות> דמויות ראשיות.עונות.7 | דמויות> דמויות ראשיות.עונות.8 | דמויות> דמויות ראשיות.עונות.9 |
| --- | --- | --- | --- | --- | --- | --- | --- | --- | --- | --- |
| אביעד בנטוב | עודד בורמן | ראשי | ראשי | ראשי | ראשי | ראשי | ראשי | ראשי | ראשי | ראשי |
| אודי גוטשלק | אבי קפטה | ראשי | ראשי | ראשי | ראשי | ראשי | ראשי | ראשי | ראשי | ראשי |
| רוני הדר | חן נפתול בייזר | ראשית | ראשית | ראשית | ראשית | ראשית | ראשית | ראשית | ראשית | ראשית |
| יניב ביטון | גבי "כריסטיאנו" אלבז | ראשית | ראשית | ראשית | ראשית | ראשית | ראשית | ראשית | ראשית | ראשית |
| דני קרפל | שי גבריאלוב | ראשית | ראשית | ראשית | ראשית | ראשית | ראשית | ראשית | ראשית | ראשית |
| רודי סעדה | מורן זבובי שפושניקוב | ראשי | ראשי | ראשי | ראשי | משני | משני |  |  |  |
| תומר שרון | אבנר פורטובלי |  |  | ראשי | ראשי | ראשי | ראשי | ראשי | ראשי | ראשי |
| יובל סגל | יוחאי היועץ |  |  |  | אורח | ראשי | ראשי | ראשי | ראשי | ראשי |
| ריקי בליך | מלי רשף |  |  | ראשית | ראשית | ראשית | ראשית | משנית | משנית |  |
| הדר לוי | שוש גבאי |  | משנית | משנית |  | ראשית | ראשית | ראשית | ראשית | ראשית |
| אילן רוזנפלד | יריב |  |  |  |  |  |  | ראשי | ראשי |  |
| גברי בנאי | משה ליאון |  |  |  |  |  |  |  |  | אורח |
| פטר קנולר | אורי |  |  |  |  |  |  |  |  | ראשי |
| שייקה לוי | ליאון דר |  |  |  |  |  |  |  |  |  |
דמויות משנה
| צחי כהן | צחי | משני | משני | משני | משני |  |  |  | אורח |  |
| רונה ליפז-מיכאל | המורה שגית | משנית | משנית |  |  |  |  |  |  |  |
| מאי סספוטרס | קים סלקטר | משנית | משנית | משנית | משנית |  |  |  |  |  |
| עמית מורשת | עמית סביליה |  | משני | משני | משני | משני |  |  |  |  |
| אורי הוכמן | מאיר נחמיאס |  |  |  | משני | משני | משני |  |  |  |
| לירית בלבן | עידית גבאי |  |  |  | משנית |  |  |  |  |  |
| הוגו ירדן | יאנוש וילדמן |  |  |  |  | משני |  |  |  |  |
| שוקי דוד | שוקי סימקה |  |  | משני | משני | משני | משני | משני |  | משני |
| שמוליק כהן | מיכאל גאני |  | משני | משני | משני | משני | משני | משני | משני | משני |
דמויות > דמויות ראשיות

עודד בורמן (אביעד בנטוב) – הקלמר החכם מבין השניים, אך לפעמים מוצג כטיפש. פותר בעיות של תלמידים ביחד עם אבי קפטה. יושב בכלא בין העונות השמינית לתשיעית באשמת קפטה, אחרי שחרורו מסרב לשוב לעבודה בתור קלמר, אחרי כן שב להיות קלמר.
אבי רחמים קפטה (אודי גוטשלק) – שלא כמו שמו, הוא לא מרחם על בורמן ומעצבן אותו בכל פרק מחדש בנסיבה אחרת. הקלמר הטיפש מבין השניים, אבל לפעמים נותן רעיונות שעוזרים לפתור בעיות מבלי להתכוון. במהלך הסדרה התגלה שהוא קרוב משפחה לאלברט איינשטיין ואליעזר בן יהודה. פותר בעיות של תלמידים ביחד עם עודד בורמן. באחד הפרקים היה מבקר סודי מטעם משרד הבריאות.  בין העונות השמינית והתשיעית הכניס את חן ואת בורמן לכלא בתור עסקה עם עורך דין בכלא.
חן נפתול בייזר (רוני הדר) – מורה מחליפה בבית הספר "ארזים" שכמעט שלא החליפה מורה אף פעם. שפושניקוב ויוחאי מאוהבים בה, אך היא דוחה אותם. מוצגת כבעלת מזל רע. נישאת ליוחאי באחת העונות. בין העונות השמינית והתשיעית הייתה בכלא, באשמת קפטה והחלה ללמד בכלא. בגלל גבריאלוב היא נאלצת לאמץ את אורי.
גבי "כריסטו״ פורצלן אלבז (יניב ביטון) – שרת בית הספר "ארזים". נצר למשפחת שרתים אגדית. שר שירים ישראליים מפורסמים ומשנה את מילותיהם למילים שקשורות לשרתים. מייעץ לקלמרים. בין העונות השמינית לתשיעית התפטר ממשרת השרת והחל להיות שותף בעסק החדש של אבנר.
מורן זבובי שפושניקוב (רודי סעדה) (עונות 1–4, משנה בעונות 5–6) – האנטגוניסט הראשי של הסדרה עד לעונה החמישית. אח בית הספר, שלא מבין ברפואה ולמעשה הידע שלו ברפואה מסתכם בהכנת תה ושימוש בפלסטרים ממוחזרים ותרופות שפג תוקפן.
אבנר פורטובלי (תומר שרון) (עונות 3–9) – המוכר והטבח בקפיטריית בית הספר. בעונה הרביעית הופך לדמות קבועה וכן לוקח את מקומו של שפושניקוב כאנטגוניסט הסדרה.
שי גבריאלוב (דני קרפל) – מנהל בית הספר, שדואג לרווחתו האישית בלבד ולא מתעניין בנעשה בבית הספר. מתייחס בזלזול לעובדי בית הספר ולתלמידים, אוהב להעליב. התפטר ממשרת המנהל בין עונות 8–9.
יוחאי (יובל סגל) (עונות 4 (אורח), 5–9) – היועץ הראשי של בית הספר "ארזים", שבעקבות בעיית הדיכאון שלו פוטר מהתפקיד והוחלף בתפקיד אחר. נישא לחן באחת העונות. בין עונות 8-9 היה בתרדמת עקב כוחות על שהוא קיבל על ידי נשיכה של אחת מנמלות האש של קפטה, שגרמו לו להתשה. בגלל גבריאלוב נאלץ לאמץ את אורי. משמש בין היתר בתור עו"ד של שוש. משתמש בטייפ כדי להעיר הערות אישיות. חובב שירי ארץ ישראל.
שוש גבאי (הדר לוי) (עונות 2–3, 5–9) – מורה בבית הספר. הייתה בעברה מורה מחליפה והועמדה להיות סגנית המנהל. בעונה החמישית הופכת לדמות קבועה ולמחנכת. יש לה פחד מבישולים. אוהדת מכבי תל אביב. הקלמרים נוהגים לקרוא לה "המורה שוש, המורה". משמשת גם בתור מורה למוזיקה.חובבת שירי ארץ ישראל. מדברת תוך שינה בעיראקית.
מלי רשף (ריקי בליך) (עונות 3–6, אורחת בעונות 7, 8) – סגנית ראש העיר. המנהל גבריאלוב צריך את הסכמתה בנושאים שונים. מעונה 5 הופכת לדמות קבועה. מגיעה למנהל עם הודעה או בקשה מיוחדת. היא בעיקר קוראת למנהל "גבריאלוב" כאשר היא משוחחת איתו. שי המנהל נוהג לקרוא לה "מלי רשף את שק של ביאוסים". שונאת להפסיד.
יריב (אילן רוזנפלד) (עונות 7–8) – השומר החדש של בית הספר. בפרק בו הוצג לראשונה נדמה היה שהוא מושלם עד שנעצר בתחנת הקלמרים עם המורה שוש והתגלה כאוהב בורקס תרד.
אורי (פטר קלונר) (עונה 9) – תלמיד חדש. מתלונן בפרק הראשון לקלמרים על אפליקצית "סמארטקלאס" והמנהל קנה אותו בתור בנו בעלי אקספרס, ולבסוף גבריאלוב מאלץ את יוחאי ואת חן לאמץ אותו.
דמויות > המורים

המורה שגית (רונה ליפז-מיכאל) (עונות 1–2) – מחנכת כיתה ז'3. תלמידי כיתתה תמיד נתקלים בבעיות ופונים לקלמרים.
דליה טיר (בלהה תורן) (עונה 1) – מורה בבית הספר, הופיעה בפרק "אבא פדיחה", מורה שמעולם לא הפסידה אף דקה משיעור, המנהל מינה את בייזר להיות מח"ק (מחליפה קבועה) שלה, אף על פי שלא תוכל להחליף אותה.
חיה בלזם (אריאלה רובינוביץ) (עונה 1) – מוזכרת פעמים רבות לאורך העונות, אך מופיעה רק באחד הפרקים בעונה הראשונה. מורה בבית הספר, יש לה בעיית יריקה כאשר היא מדברת.
חיה כתריאל (יפית אסולין) (עונה 3) – מורה בבית הספר, מדברת לאט וגורמת לתלמידיה להירדם, הופיעה בפרק אחד.
עידית (לירית בלבן) (עונה 4) – מורה בבית הספר, נוהגת לתת מבחנים ובאחד הפרקים הייתה המורה לכלכלת בית. מחנכת ז'2.
פפי מנצורה (יגאל עדיקא) (עונה 4) – השרת שהיה בבית הספר ארזים לפני כריסטו. בעל יומן שכל הקורא ממנו יכול לשנות את ההיסטוריה. בנוסף יש לו כובע קסום שכל החובש אותו נהיה ההפך ממה שהוא.
יאנוש וילדמן (הוגו ירדן) (עונה 5) – המורה לתנ"ך. המורה הוותיק ביותר בבית הספר מכיוון שהוא לימד ב"ארזים" יותר מ–50 שנים, עומד לצאת לפנסיה מכיוון שהתגלתה אצלו מחלה נדירה שגורמת לו להירדם לזמן בלתי מוגבל.
המורה בוריס (רז צבי) (עונות 5–6) – המורה לאזרחות, גדול וחזק שמה שמעסיק אותו זה בעיקר אימוני כושר ותזונה.
רחלי (מיכל ינאי) (עונות 7–8) – מורה לאומנות ומוזיקה, עבדה בפינת החי, גרמה ליוחאי למלמל כשהוא מדבר איתה, מכיוון שנדבק אליה ריח של שרקנים מפינת החי, שהזכיר לו את הריח של חן, שגם סונג'רה על ידי המנהל לעבוד בפינת החי כשנפגשו. מאוהבת ביוחאי. מדברת לרוב לאט, אך כשיש משהו או מישהו שהיא אוהבת היא מתחילה לדבר מהר. עושה בחני פתע לתלמידים, וכשעוזבת אותם מנסה להמחיש לעצמה תוכניות מציאות כדי להתקבל אליהן. אוהדת הפועל תל אביב. החלה ללמד קורס נהיגה מונעת בסוף העונה השמינית.
פז (אורי זעירא) (עונה 7) – המורה לספורט, התלמידים התלוננו עליו כיוון שכאשר קר, הוא מחזיר אותם לכיתה ומראה להם סרטונים, הוא אומר שהוא מפחד מקור, כיוון שקור גורם לו לחלות. בסוף מתגלה שהוא משתף פעולה עם חיים טבשי, המשווק את צמידי "סווטי", מגני זיעה שכל בית הספר התמכר להם, ומראה להם פרסומות שיעודדו את התלמידים לקנות את המוצר.
יוסי חופני (גיל קפטן) (עונה 8) – מורה למתמטיקה. בעל אופי היפי שלוקח את הזמן באיטיות ובכיף.
חליל (עומר עציון) (עונה 9) – המורה לספורט של ארזים. המורה הדרוזי היחיד שמלמד בבית הספר. תלמידיו יושבים בכיתה ורואים טלוויזיה במקום לעסוק בספורט. מכבד את התלמידים בממתקי העדה הדרוזית, מה שגורם לגרונם להתייבש, ולהיות צמאים.
דמויות > התלמידים

דמויות התלמידים המצוינות להלן הן חלק מרשימה ארוכה של תלמידים שהשתתפו בסדרה, התלמידים המצוינים בערך זה הם התלמידים שהופיעו במספר הפרקים הרב ביותר.
קים סלקטר (מאי סספורטס) (עונות 1–4) – בתו של מיליארדר נודע בשם עופר סלקטר. ילדה נבזית, אך לפעמים נחמדה. לומדת בבית ספר "ארזים", וחן הייתה המשרתת שלה באחד הפרקים.
עמית סביליה (עמית מורשת) (עונות 2–5) – אלוף הפיפ"א בבית הספר. בנו של דוד סביליה, שחקן כדורגל ידוע. הקלמרים עזרו לו ולכיתתו מספר פעמים. מאוהב בעדי.
דור (יואב רוזנברג) (עונות 5–6) – תלמיד בבית הספר, הקלמרים עזרו לו ולכיתתו מספר פעמים, שונא שיעורי היסטוריה.
גל (רן אמיר) (עונות 5–8) – תלמיד בבית הספר, אוהב לשמוע את הזמר משה פרץ, באחד הפרקים רב עם חברו, עידו, על שלא לקח אותו עמו להופעה של משה פרץ. בפרק אחר, התלונן בשם הכיתה על שהמורה לספורט, פז, מחזיר את התלמידים לכיתה כאשר קר בחוץ, ומראה להם סרטונים. שימש בתור בנו המאומץ של המנהל במשך שבוע.
אורי (עידן שליו) (עונה 7) – תלמיד בבית הספר, הקלמרים עזרו לו ולכיתתו כאשר יונתן (עמית בוננו), ילד מהכיתה שלהם, החליט להיות מנטליסט, ובזבז לשאר התלמידים את ההפסקות עם הקסמים שלו. התלונן בנוסף בגלל יואב (כרם עסילה), תלמיד שמעתיק ממנו, ובגללו הצליח להתרכז במבחנים. רצה להתמודד על ראשות מועצת תלמידים, וביקש מהתלמידים לעזור לו לשפר את תדמיתו.
שקד (שי שלם) (עונות 7–8) – תלמידה בבית הספר, ידועה במסיבות שהיא עושה כל שנה ובמשחק הזוגות הידוע שנערך במסיבות שלה. שקד עורכת בכל מסיבה משחק זוגות בו היא בוחנת זוג מהשכבה על ההיכרות ביניהם ושואלת שאלות אישיות אחד על השני. בנוסף שקד מעריצה את נועם מילר, באחד הפרקים רבה עם חברתה, בל, על איזה מפורסמת נחשבת יותר – שני ביגי או נועם מילר. שקד מובילה את ״מחנה המעריצים של נועם מילר״. שקד השתתפה בשעשועון טלוויזיה ״חבל על הזמן״ בהנחיית עברי גזבר, היא מבקשת מהקלמרים עזרה שימנעו את שידור הפרק כי יש לה סוד שהיא לא רוצה שיתגלה לחברי הכיתה.
איב (רביד רונן) (עונות 7–8) – תלמידה בבית הספר. יוטיוברית וביקשה מהקלמרים להעלות את הצפיות שלה.
בל (מיכל עמיאל) (עונה 7) – תלמידה בבית הספר, חברה של אורי. עושה ספוילרים לסדרה האהובה "תכסיסי המלך" אשר אותה היא רואה בשידור האמריקני ב-6:00, לפני כולם. הפסיקה לעשות ספוילרים ומכורה ללראות חדשות.
אסיף (שחף יעקובוביץ') (עונה 8) – תלמיד חדש בבית הספר. הוגה את האות רי"ש בדומה למנהל.
מעיין  (עמית מזרחי) (עונה 5) – תלמידה חדשה שבבית ספר הקודם שלה כולם ניצלו אותה ואת הכתב שלה, ומגיעה אל הקלמרים שיעזרו לה שלא ינצלו אותה גם בכיתה החדשה שלה.
איתן (עונה 9) – תלמיד שהתלונן לפני הקלמרים על שיעורי המוזיקה של שוש, שבהם היא מכריחה לתלמידים לשיר שירי ארץ ישראל.
דמויות > דמויות משניות

צחי (צחי כהן) (עונות 1–4, 8) – מפקד הקלמרים שניסה להעביר אותם מעבודתם בבית הספר לאבטחת קניון ולמשטרת התנועה ועשה להם מתיחת אחד באפריל בה רוצים להחליף אותם בקלסרים. הופיע כאורח בעונה ה-8 כאשר השעה את הקלמרים בפרק האחרון אך החזיר אותם בסוף הפרק.
מאיר נחמיאס (אורי הוכמן) (עונות 4–8, אורח בעונה 1) – בחור צעקן שלא אכפת לו מכלום ונוהג לומר: "יש לך בעיה עם זה?". הנהג של הסעת בית הספר החל מעונה 7. בעונה השמינית צוין שרישיונו נשלל עקב כך שנכנס לתוך מכולת עם אוטובוס.
מיכאל גאני (שמוליק כהן) (עונות 2–9) – מנהל בית ספר "אביגור" המתחרה. בינו לבין המנהל שי ישנה יריבות מושבעת, אך לעיתים הם מוצגים כחברים. הוא שמן, ואוהב לשחק עם שי המנהל את "משחק ההתערבויות", שבו הם מציבים אתגרים אחד לשני, ומי שלא עומד באתגר של השני, מפסיד וצריך להסתובב עם שלט שעליו כתוב: "הפסדתי". מצוין שהוא כנראה גרוש פלוס ילד.
אסי טנגה (מוטי אהרונוביץ') (עונות 2–7) – סטנדאפיסט אשר מספר בדיחות קרש שרק קפטה צוחק מהם. בסוף עונה ה-5 "מודח" מהסדרה על ידי מלי אך בהמשך מופיע לעיתים.
שוקי סימקה (שוקי דוד) (עונות 3–7, אורח בעונה 9) – חבר של כריסטו. נוהג לעזור יותר מדי ולהיות אדיב מדי. בפרק אחד נודע שהפך ללא עוזר מדי בגלל טעות שקרתה לו אך לבסוף חזר שוב לעוזר מדי. בעל תעודות הוקרה רבות, כולל מהקלמרים. כמו כן, הוא בעל אוסף גביעים רב ערך ממכירה פומבית בה הוא זכה בכל דבר מכיוון שהוא עוזר מדי, אך הפסיד לגבריאלוב בארוחה עם מג בליליטי. בעונה התשיעית עובר קורס גמילה מעזרה לאחרים, אך נכנס לכלא, לאחר שחן בקשה ממנו שיעזור לה להיאסר שנית.
משה דוקרני/מוש דוקרונובסקי (צחי חזן) (עונה 4, אורח בעונות 1, 5–7) – עבריין לשעבר שהיה צריך לחזור לבית ספר כי לא ידע חשבון, חן לא הצליחה ללמד אותו ואז הבינה שאפשר ללמד אותו בשפה עבריינית. לאחר מכן משה הופיע במספר פרקים בעונה הרביעית בתור מוש דוקרונובסקי, עשיר שפתח עסק לאחר עברו.
גיתית הוברמן (לשעבר גבריאלוב) (דינה לימון) (עונה 6) – אימם של שי המנהל ויועד. גרושה מאביהם. משמשת כסגנית מנהל ב"ארזים". דומה מאוד לשי בהעלבותיה, ידועה בשל אהבתה הגדולה למנגל.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | הקלמרים באים | 10 בינואר 2013 |
| 2 | 2 | הוא עוד יגיע רחוק | 13 בינואר 2013 |
| 3 | 3 | עבודת שורשים | 14 בינואר 2013 |
| 4 | 4 | אבא פדיחה | 15 בינואר 2013 |
| 5 | 5 | התפרצות | 16 בינואר 2013 |
| 6 | 6 | יום הולדת שמח | 17 בינואר 2013 |
| 7 | 7 | מטומטם | 20 בינואר 2013 |
| 8 | 8 | אלף בית של מחאה | 21 בינואר 2013 |
| 9 | 9 | תרגיל חדירת מחבלים | 22 בינואר 2013 |
| 10 | 10 | אופנת קפטה | 23 בינואר 2013 |
| 11 | 11 | יום מעשים טובים | 24 בינואר 2013 |
| 12 | 12 | טיול שנתי | 27 בינואר 2013 |
| 13 | 13 | הכול זה לטובה | 28 בינואר 2013 |
| 14 | 14 | הבן של | 29 בינואר 2013 |
| 15 | 15 | תחנה אחרונה | 30 בינואר 2013 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 16 | 1 | האחות הרעה | 9 בינואר 2014 |
| 17 | 2 | הפרעת קשב | 12 בינואר 2014 |
| 18 | 3 | מה תלמידים רוצים | 13 בינואר 2014 |
| 19 | 4 | בת הנשיא | 14 בינואר 2014 |
| 20 | 5 | דור שלא ידע את יוסף | 14 בנובמבר 2016 |
| 21 | 6 | שעת השין | 16 בינואר 2014 |
| 22 | 7 | אחרי החגים | 19 בינואר 2014 |
| 23 | 8 | אני לא כמו אבא | 20 בינואר 2014 |
| 24 | 9 | קפטה עולמי | 21 בינואר 2014 |
| 25 | 10 | הסנדביץ' | 22 בינואר 2014 |
| 26 | 11 | לא לשכוח מטריה | 23 בינואר 2014 |
| 27 | 12 | שוחה מי ששוחה אחרון | 26 בינואר 2014 |
| 28 | 13 | פופיק | 27 בינואר 2014 |
| 29 | 14 | מדינת ישראל נגד הקלמרים | 28 בינואר 2014 |
| 30 | 15 | לא כל יום פורים | 29 בינואר 2014 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 31 | 1 | בית ספר לשוטרים | 31 ביולי 2014 |
| 32 | 2 | חכם קפוטה | 3 באוגוסט 2014 |
| 33 | 3 | מה גאני עושה פה? | 4 באוגוסט 2014 |
| 34 | 4 | אבא קמצן | 5 באוגוסט 2014 |
| 35 | 5 | כתב חרטומים | 6 באוגוסט 2014 |
| 36 | 6 | בורמן הגדול מכולם | 7 באוגוסט 2014 |
| 37 | 7 | הקלף האחרון | 10 באוגוסט 2014 |
| 38 | 8 | לא רואה ממטר | 11 באוגוסט 2014 |
| 39 | 9 | אני רק שאלה | 12 באוגוסט 2014 |
| 40 | 10 | נוחרת | 13 באוגוסט 2014 |
| 41 | 11 | מורה מרדימה | 14 באוגוסט 2014 |
| 42 | 12 | המלך נהוראי השלישי | 17 באוגוסט 2014 |
| 43 | 13 | קפטה אולימפי | 18 באוגוסט 2014 |
| 44 | 14 | שעת אפס | 19 באוגוסט 2014 |
| 45 | 15 | אין תלונות | 20 באוגוסט 2014 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 46 | 1 | אחד באפריל | 30 ביוני 2015 |
| 47 | 2 | רצים למיליון | 1 ביולי 2015 |
| 48 | 3 | התינוק | 2 ביולי 2015 |
| 49 | 4 | נשיקות | 5 ביולי 2015 |
| 50 | 5 | קפטה ג'פטה | 6 ביולי 2015 |
| 51 | 6 | לא אוהב את השם שלי | 7 ביולי 2015 |
| 52 | 7 | עשו לנו פרסומת | 8 ביולי 2015 |
| 53 | 8 | מותק המנות התכווצו | 9 ביולי 2015 |
| 54 | 9 | אפקט השרת | 12 ביולי 2015 |
| 55 | 10 | מרגל איראני | 13 ביולי 2015 |
| 56 | 11 | ברווז על אופניים | 14 ביולי 2015 |
| 57 | 12 | אין מעבר | 15 ביולי 2015 |
| 58 | 13 | הכדור הוא הכל | 16 ביולי 2015 |
| 59 | 14 | אמא בוואטסאפ | 19 ביולי 2015 |
| 60 | 15 | אמיר החדש | 20 ביולי 2015 |